recursal/SuperWikiNEXT-32B huggingface dataset:
ஆணும் பெண்ணும் முத்தமிடுதல்
**முத்தம்** (Kiss) என்பது ஒருவர் தன்னுடைய உதடுகளை பிறரது உதடுகள், கன்னங்கள், நெற்றி, கைகள் போன்ற உடல் பாகங்களில் பதிக்கும் அல்லது உரசும் செயல். முத்தமிடுதலுக்கான காரணங்களும் அர்த்தங்களும் பண்பாட்டுச் சூழலைப் பொறுத்து மாறுகின்றன. அன்பு, காதல், பாசம், மதிப்பு, நட்பு என பல வகை உணர்ச்சிகளின் வெளிப்பாடக முத்தம் அமைகிறது. ஆபிரகாமிய மதங்களில் முத்தமிடுதல் சில நேரங்களில் சடங்காகவும் உள்ளது. உலகின் பெரும்பாலான பண்பாடுகளில் இவ்வழக்கம் ஏதேனும் ஒரு வகையில் பின்பற்றப்பட்டாலும், இது இல்லாத பண்பாடுகளும் பல உள்ளன. எ. கா. கீழ் சகாரா, பாலிநீசிய, ஆதி-அமெரிக்க நாகரிகங்களில் சில. மேலும் வயது வந்த ஆடவர் முத்துமிடுவதைப் பற்றிய பண்பாட்டு மதிப்பீடுகள் சமூகத்துக்கு சமூகம் மாறுகின்றன. இந்தியா போன்ற நாடுகளில் பொது இடங்களில் ஆடவர்கள் முத்தமிடுதல் ஆபாசமாகவும், வரம்பு மீறலாகவும் கருதப்படுகிறது. முத்தமிடுதலை சாதாரண செயலாக ஏற்றுக்கொள்ளும் பண்பாடுகளிலும் அணுகுமுறைகள் மாறுபடுகின்றன. மத்திய கிழக்கு ஆசியா, ரஷ்யா, ஐரோப்பாவின் பல பகுதிகளில் ஒரே பாலர் (ஆண்-ஆண் அல்லது பெண்-பெண்) உதடுகள் உரசியோ, கன்னங்களில் முத்தமிட்டோ அன்பையும் மதிப்பையும் பறிமாறிக் கொள்வது இயல்பு. ஆனால் அமெரிக்கா, பிரிட்டன், ஆஸ்திரேலியா போன்ற ஆங்கிலம் பேசும் நாடுகளில் ஒரே பாலர் உதடுகளில் முத்துமிடுதல் பாலியல் நோக்குடன் பார்க்கப்படுகிறது. பாசம் காட்டுதல் மன அழுத்தத்தைக் குறைப்பதால் முத்தமிடுவதால் உடலுக்கு பல நன்மைகள் விளைகின்றன என ஆய்வுகள் தெரிவிக்கின்றன.

மேற்கோள்கள்
-----------

1. ↑  Thomas, Keith (11 June 2005). "Put your sweet lips...". *The Times* (London). .
2. ↑  Marvin K. Opler, "Cross-cultural aspects of kissing", *Medical Aspects of Human Sexuality*, Vol. 3, No. 2, February 1969, pp. 11, 14, 17, 20–21]

விக்கிமீடியா பொதுவகத்தில்,  
 ***முத்தங்கள்***   
என்பதின் ஊடகங்கள் உள்ளன.
**உமா நேரு** என்பவர் இந்திய விடுதலைப் போராட்டப் பெண்மணி மற்றும் அரசியலாளர் ஆவார். இவர் சவகர்லால் நேருவின் உறவினர் ஆவார்.

விடுதலைப் போராட்டச் செயல்கள்
----------------------------

இருபதாம் நூற்றாண்டின் தொடக்கத்தில் உமா ஸ்த்ரீ தர்பன் என்ற மாத இதழில் பெண்ணியம் சார்ந்த கருத்துக்களை எழுதினார். இந்த இதழ் ராமேசுவரி நேரு என்பவரால் தொடங்கப்பட்டது ஆகும். 
உமா நேரு உப்பு சத்தியாக்கிரகப் போராட்டத்திலும் வெள்ளையனே வெளியேறு இயக்கத்திலும் பங்கு கொண்டார். சிறைக்கும் சென்றார். 
இந்தியா விடுதலை அடைந்த பிறகு இவர் உத்தர பிரதேசத்தில் சித்தாபூர் என்ற தொகுதியிலிருந்து இரண்டு முறை மக்களவைக்குத் தேர்ந்தெடுக்கப்பட்டார். 
மேலும் 1962 முதல் தமது காலம் இறுதி வரை மாநிலங்களவை உறுப்பினராக இருந்தார்.

சொந்த வாழ்க்கை
--------------

ஆக்ராவில் பிறந்த உமா நேரு ஊப்லியிலுள்ள செயிண்ட் மேரி கான்வென்ட்டில் கல்வி கற்றார்.  1901 ஆம் ஆண்டு சவகர்லால் நேருவின் உறவினர் சாம்லாலை மணந்தார். இந்த தம்பதியருக்கு சியாம் குமாரி என்ற மகள், ஆனந்தகுமார் என்ற மகன் என இரண்டு குழந்தைகள் இருந்தனர்.  ஆனந்தகுமார் நேருவின் மகனான அருண் நேரு 1980 ஆம் ஆண்டுகளில் இராசீவ் காந்தி அரசாங்கத்தில் மத்திய அமைச்சராக இருந்தார். உமா நேரு 1963 ஆம் ஆண்டு ஆகத்து மாதம் 28 அன்று லக்னோவில் இறந்தார்.

மேற்கோள்
--------

1. ↑  Anup Taneja (2005). *Gandhi, Women, and the National Movement, 1920-47*. Har-Anand Publications. பக். 46–47.
2. ↑  R. S. Tripathi, R. P. Tiwari (1999). *Perspectives on Indian Women*. APH Publishing. பக். 143. பன்னாட்டுத் தரப்புத்தக எண்:81-7648-025-8.
3. 1 2  "Members Bioprofile". 164.100.47.132. 2014-07-14 அன்று மூலம் பரணிடப்பட்டது. 2014-06-15 அன்று பார்க்கப்பட்டது.
4. ↑
5. ↑  Nehru-Gandhi family tree.
6. ↑  "Homage to Uma Nehru". 30 August 1963. p. 5.

நூலடைவு
-------

* «View of I primi passi del femminismo indiano: Rameshwari e Uma Nehru nell’India di inizio Novecento | Storia delle Donne», 10 luglio 2020. .
சுகுஷிமா புனிதத்தலத்தில் நோ நாடகம் நடந்தேறல்
சப்பானிய புத்தாண்டில் *ஓக்கினா ஹோநோ* (dedication of Noh play *ஓர் வணக்கத்திற்குரிய முது மனிதன்* என்ற நோ நாடகத்தை சமர்ப்பித்தல்)
**நோ (Noh)**  (能, *Nō*?), அல்லது **நோகாகு (Nogaku)** (能楽, *Nōgaku*?) - சீன-சப்பானிய மொழியில் திறமை எனப் பொருள்படும் - என்பது சப்பானிய நாட்டிய நாடக வகையாகும்.இது 14வது நூற்றாண்டிலிருந்து நிகழ்த்தப்பட்டு வருகிறது. இதன் சிறப்பியல்புகள் பல கதாபாத்திரங்கள் முகமூடியணிந்து வருவதும் ஆண்களே இருபாலர் வேடங்களையும் தரிப்பதும் ஆகும். வழக்கமாக இந்த நாடகங்கள் நாள் முழுவதும் நடக்கும்; தொடர்ந்து ஐந்து நோ நாடகங்கள், இடையில் குறுகிய காலயளவு கொண்ட நகைச்சுவையான கியோகன் நாடகங்களுடன் நடத்தப்படும். இந்நாட்களில் இரண்டு நோ நாடகங்களும் ஊடே ஓர் கியோகன் நாடகத்துணுக்குடன் நடக்கின்றன.

நோ நாடகம் முழுவதுமாக மரபுவழியில் கட்டுப்படுத்தப்பட்டு பழைமையான நாடகங்களே செவ்வியல் இலக்கணம் தவறாது நடத்தப்படுகின்றன. இருப்பினும் இந்த நாடகவகையில் புது நாடகங்களை எழுதியோ அல்லது இதுவரை போடப்படாத தொன்மையான நோ நாடகங்களை கண்டெடுத்தோ சிலர் புதுமையை அறிமுகப்படுத்துகின்றனர். நோ வகை நாடகக்கூறுகளை பிற நாடக வடிவங்களுடன் கலந்தும் நிகழ்த்தப்பட்டுள்ளது.

மேற்கோள்கள்
-----------

1. ↑  "Nogaku". Dictionary.com.

நூற்தொகுப்பு
------------

* James R. Brandon (editor). "Nō and kyōgen in the contemporary world." (foreword by Ricardo D. Trimillos) Honolulu : University of Hawaiʻi Press. 1997.
* Karen Brazell. *Traditional Japanese Theater: An Anthology of Plays.* New York: Columbia University Press. 1998.
* Eric Rath. *The Ethos of Noh: Actors and Their Art*. Harvard University Asia Center Press, 2004.
* Royall Tyler (ed. & trans.). *Japanese Nō Dramas.* London: Penguin Books. 1992 ISBN 0-14-044539-0
* Arthur Waley. *Noh plays of Japan*. Tuttle Shokai Inc. 2009 ISBN 4805310332 ISBN 978-4805310335

வெளி இணைப்புகள்
---------------

விக்கிமீடியா பொதுவகத்தில்,  
 ***நோ***   
என்பதின் ஊடகங்கள் உள்ளன. 

* An Introduction to Noh & Kyogen
* Noh Stories in English பரணிடப்பட்டது 2018-11-01 at the வந்தவழி இயந்திரம் Ohtsuki Noh Theatre Foundation
* Nō Plays -Translations of thirteen Noh plays- Japanese Text Initiative, University of Virginia Library
* Virtual Reality and Virtual Irreality On Noh-Plays and Icons
* "Noh & Kyogen". Japan Arts Council.
* Page on the variable expressions of Noh masks
* Noh plays Photo Story and Story Paper the-Noh.com : Comprehensive Site on Noh
* "Hachi-No-Ki, A Perspective" பரணிடப்பட்டது 2012-06-02 at the வந்தவழி இயந்திரம்
கப்பலில் காணப்படும் ஒரு கப்பித் தொகுதி.
**கப்பி** (About this soundஒலிப்பு (உதவி·தகவல்)) (*Pulley*) என்பது, விளிம்பில் வரிப்பள்ளத்தைக் கொண்ட ஒரு சில்லு ஆகும். ஒரு கயிறு, கம்பிவடம் அல்லது பட்டி இவ் வரிப்பள்ளத்தினூடாகச் செல்லுமாறு அமைக்கப்பட்டிருக்கும். கொடுக்கப்படும் ஒரு விசையின் திசையை மாற்றுவதற்கும், சுழல் இயக்கத்தை உண்டாக்குவதற்கும், நேர் அல்லது சுழல் இயக்கங்கள் தொடர்பில் ஏதாவது பொறிமுறைநயத்தை உருவாக்குவதற்கும் கப்பிகள் பயன்படுத்தப்படுகின்றன.

பட்டியில் இயங்கும் கப்பித்தொகுதி
--------------------------------

கப்பித்தொகுதி
ஒன்று அல்லது ஒன்றுக்கு மேற்பட்ட கப்பிகள் ஒரு பட்டி மூலம் இணைக்கப்பட்ட தொகுதி இதுவாகும். பொறிச்சக்தி, அடிப்பு முதலானவை இப்பட்டி மூலம் கடத்தப்படும்.

கப்பித் தொகுதிகளின் வகைகள்
--------------------------

நிலைத்த தனிக்கப்பி 
இயங்கும் தனிக்கப்பி
**நிலைத்த தனிக்கப்பி** 
இங்கு கப்பி நிலையாகப் பொருத்தப்பட்டிருக்கும். எத்தனம் வழங்கும் திசையை மாற்றமுடியும். இது முதல் வகுப்புக் கப்பிகள் எனப்படும். இங்கு பொறி முறை நயம் 1 ஆக இருக்கும்.

* **இயங்கும் தனிக்கப்பி**

இங்கு கப்பி நிலையாகப் பொருத்தப்பட்டிருக்காது. இது இரண்டாம் வகுப்புக் கப்பிகள் எனப்படும். இங்கு பொறி முறை நயம் 2 ஆக இருக்கும்.

* **இணைந்த கப்பித் தொகுதி**

நிலைத்த தனிக்கப்பி, இயங்கும் தனிக்கப்பி ஆகியவற்றை ஒருங்கே கொண்டதாக இது காணப்படும்.

இணைந்த கப்பித் தொகுதி

| * பா
* உ
* தொ
எளிய பொறிகள் |
| --- |
| எளிய பொறிகள் | சாய்தளம் **·** நெம்புகோல் **·** கப்பி **·** சில்லும் அச்சாணியும் |
ஒற்றைக்காலில் தவ்வி நடப்பது நொண்டி. ஓடுபவர்களை நொண்டி அடித்துத் தொடுவது **நொண்டி விளையாட்டு**.

ஆடும் முறைகள்
-------------

### ஒருவட்டம்

வட்டம் போட்டு அதற்குள் ஓடுவர். அவர்களைப் பட்டவர் நொண்டி அடித்துச் சென்று தொடவேண்டும். கால் வலித்தால் வட்டத்துக்கு வெளியே வந்து இரு கால்களையும் ஊன்றிக்கொள்ளலாம். தொடப்பட்டவர் ஆட்டத்திலிருந்து வெளியேற வேண்டும். வட்டத்துக்குள் இரு கால்களையும் ஊன்றினால் அதற்கு முன் தொடப்பட்டவர் உள்ளே மீண்டு வந்து ஓடலாம்.

### உள்வட்டம்

உள்வட்டம் ஒன்று போட்டு அதில் தொடப்பட்டவர்கள் நிற்பர். தொடுபவர் கால் வலிக்கும்போது அவர்களில் ஒருவரைப் பற்றிக்கொண்டு ஒற்றைக்கால் நிலையிலேயே இளைப்பாறிக்கொள்ளலாம்.
அப்படி இல்லையெனில், உள் வட்டத்தின் உள்ளேயே சில நிமிட ஓய்வுக்கு எதிரி அணியினர் காலால் வட்டம் இட்டு அதனை இட்லி என பெயரிட்டு நொண்டி அடிக்கும் வீரர் மூன்று இட்லி வீதம் ஓய்வு எடுத்து எதிரி அணியினரை தொடலாம்

### இரண்டு அணி

இரண்டு அணிகள். ஒரு அணி கைகளைக் கோத்துக்கொண்டு ஆள்வட்டம் செய்து நிற்கும். அந்த அணியில் ஒருவர் நொண்டி அடித்துச் சென்று உள்ளே ஓடும் மற்றொரு அணியினரைத் தொடுவார். கால் வலிக்கும்போது வட்டத்தில் வந்து கை கோத்துக்கொண்டு அருகில் இருப்பவரை நொண்டி அடித்துச் சென்று தொடச் சொல்லலாம்.

இவற்றையும் பார்க்கவும்
----------------------

* தமிழர் விளையாட்டுகள் (அண்மைய காலம்)

கருவிநூல்
---------

* கி. ராஜநாராயணன், *வட்டார வழக்குச்சொல் அகராதி*, ராஜபவனம் இடைச்செவல் வெளியீடு, 1982
**2021 கின்னௌர் நிலச்சரிவு** (2021 Kinnaur landslide) என்பது 2021 ஆம் ஆண்டில், இந்தியாவின் இமாச்சலப் பிரதேச மாநிலத்தில் கின்னௌர் மாவட்டத்தில் நிகுல்சாரி என்ற இடத்திற்கு அருகில் உள்ள நெடுஞ்சாலையில் ஏற்பட்ட நிலச்சரிவைக் குறிக்கிறது. இந்நிலச்சரிவு 2021 ஆம் ஆண்டு ஆகத்து மாதம் 11 ஆம் தேதி பிற்பகலில் பியோ - சிம்லா தேசிய நெடுஞ்சாலையில் ஏற்பட்டுள்ளது. இந்நிலச்சரிவில் ஒரு சரக்கு வாகனம் மற்றும் பேருந்து உள்ளிட்ட சில வாகனங்கள் சிக்கின. இந்த நிலச்சரிவு மீட்புப் பணியில் இந்தோ - திபெத் எல்லைக் காவல் படையினர் ஈடுபட்டுள்ளனர். தேசிய பேரிடர் மீட்பு பணியினரும் இணைந்துள்ளனர். இந்நிலச்சரிவில் ஆகத்து 11 மாலை நிலவரப்படி 13 பேர் இறந்துள்ளதாகவும், 60 -க்கும் அதிகமானோர் நிலச்சரிவில் சிக்கி இருக்க வாய்ப்புள்ளதாகவும் தெரிவிக்கப்பட்டிருந்தது. இந்நிலச்சரிவு ஆகத்து பிற்பகல் 12.45 மணிக்கு ஏற்பட்டது. இமாச்சலப் பிரதேசப் போக்குவரத்துக் கழக பேருந்து ஒன்று 40 பயணிகளுடன் இந்த நிகழ்வில் சரிவுகளுக்கு அடியில் சிக்கியிருக்கிறது. ஆகத்து 13 அன்றைய நிலையில் மேலும் 2 சடலங்கள் கைப்பற்றப்பட்டுள்ளதாகவும், இறப்பு எண்ணிக்கை 15 ஆக உயர்ந்துள்ளதாகவும் அறிவிக்கப்பட்டுள்ளது.

மேற்கோள்கள்
-----------

1. ↑  "Kinnaur landslide live updates: 13 bodies recovered; rescue operations underway". *The Indian Express* (ஆங்கிலம்). 2021-08-12. 2021-08-12 அன்று பார்க்கப்பட்டது.
2. ↑  "Major landslide in Himachal's Kinnaur, more than 40 feared buried". *Hindustan Times* (ஆங்கிலம்). 2021-08-11. 2021-08-12 அன்று பார்க்கப்பட்டது.
3. ↑  "Kinnaur landslide Live Updates: Search and rescue operations resume; 2 more bodies recovered". *The Indian Express* (ஆங்கிலம்). 2021-08-13. 2021-08-13 அன்று பார்க்கப்பட்டது.
**கமர்கான் விண்கல்** (*Kamargaon meteorite*) இந்தியாவின் அசாம் மாநிலத்திலுள்ள கோலாகாட்டு மாவட்டத்தில் உள்ள கமர்கான் நகரில் ஏழு ஆண்டுகளுக்கு முன்பு விழுந்தது. அசாம் கிராமத்தில் விழுந்த இந்த விண்கல் செவ்வாய் மற்றும் வியாழன் கோள்களுக்கு இடையே அமைந்துள்ள சிறுகோள் பட்டையில் இருந்து வந்திருக்கலாம் என்று கூறப்படுகிறது. இப்பட்டையில் பெரும்பாலான சிறுகோள்கள் உள்ளன. கமர்கான் விண்கல் 6.4 கிலோமீட்டர் அளவுள்ள ஒரு பெரிய சிறுகோளில் இருந்து வந்ததாக ஆய்வில் தெரியவந்துள்ளது. விண்வெளியில் உள்ள சிறுகோள்களும் பூமியில் விழுந்த விண்கற்களும் பூமியில் உயிர் எவ்வாறு உருவானது என்பதைப் புரிந்துகொள்வதற்கான ஒரு பெரிய ஆதாரமாகும் என்று விஞ்ஞானிகள் தெரிவிக்கிறார்கள்.

காரக்பூர் இந்திய தொழில்நுட்பக் கழகம் நடத்திய ஆய்வில், சூரியக் குடும்பத்திலிருந்து கிடைத்த ஒரு விண்கல்லில் முதல் முறையாக சில அரிய வகை கனிமங்கள் இருப்பதை ஆராய்ச்சியாளர்கள் கண்டறிந்துள்ளனர். இந்த ஆய்வில் சப்பானின் இரோசிமா பல்கலைக்கழகம் மற்றும் அகமதாபாத்தில் உள்ள இயற்பியல் ஆராய்ச்சி ஆய்வகம் ஆகியவற்றின் ஆராய்ச்சியாளர்கள் இணைந்துள்ளனர். மேலும் இந்நிகழ்வு புவி இயற்பியல் ஆராய்ச்சி-கிரகங்கள் இதழிலும் வெளியிடப்பட்டுள்ளது.

மேற்கோள்கள்
-----------

1. ↑  தினத்தந்தி (2022-12-19). "அசாமில் கிடைத்த விண்கல்லில் புதைந்துள்ள பூமியின் தொடக்கம் பற்றிய ரகசியம்; விஞ்ஞானிகள் தகவல்". *www.dailythanthi.com*. 2022-12-20 அன்று பார்க்கப்பட்டது.
2. ↑  Pacha, Aswathi (2021-06-26). "Study on meteorite provides clues to Earth's mantle". *The Hindu* (ஆங்கிலம்). 2022-12-20 அன்று பார்க்கப்பட்டது.
|  |
| --- |
|  |

ராபர்ட் கால்டுவெல்
ஆறுமுக நாவலர்

அரசியல்
-------

தமிழநாடு, தமிழீழம் ஆகிய இரு தமிழர் தாயகங்களும் பிரித்தானியாவின் ஆட்சியின் கீழ் இருந்தன.

இடப்பெயர்வு
-----------

### தென்னிந்தியாவில் இருந்து மலையகத்துக்கு

தமிழ்நாட்டில் இருந்து தமிழர்கள் இலங்கை மலையகப் பகுதிகளுக்கு தொழிலாளர்களாக ஆங்கிலேயர்களால் கொண்டுவரப்படுவது 1839 இல் தொடங்கியது.

* 1845 - 73,401
* 1846 - 42,317
* 1847 - 46,140
* 1848 - 32,172
* 1849 - 29,430

### தென்னிந்தியாவில் இருந்து மலேசியாவுக்கும் சிங்கப்பூருக்கும்

### தென்னிந்தியாவில் இருந்து பார்மாவுக்கு

பொருளாதாரம்
-----------

கல்வி
-----

மருத்துவம்
----------

1848 - தமிழீழம் - சாமுவேல் ஃபிஸ்க் கிறீன் **மானிப்பாய் கிறீன் நினைவு மருத்துவமனை** நிறுவுகிறார், தமிழில் மருத்துவக் கல்வியை வழங்கத் தொடங்குகிறார்.

மொழியும் இலக்கியமும்
--------------------

1841 - தமிழ்நாடு - ராபர்ட் கால்டுவெல் 1841ல் குரு பட்டம் பெற்றுத் திருநெல்வேலி சென்று அங்கே இடையன்குடி என்னும் ஊரில் தங்கி 50 ஆண்டுகள் தமது மதப்பணியுடன் சேர்த்து தமிழ்ப்பணியும் செய்தார்.

சமயம்
-----

ஆறுமுக நாவலரின் முதற் பிரசங்கம் வண்ணார்பண்ணை வைத்தீஸ்வரன் கோவிலில் டிசம்பர் 31, 1847 ஆம் நாள் நடைபெற்றது. பின்னர் ஒவ்வொரு வெள்ளிக்கிழமையிலும் பிரசங்கம் செய்தார். இப்பிரசங்கங்களின் விளைவாகப் பெரும் சமய விழிப்புணர்வு ஏற்பட்டது. வண்ணார்பண்ணையில் சைவப்பிரகாச வித்தியாசாலை என்ற பெயரில் ஒரு சைவப் பாடசாலையை ஆரம்பித்தார். சைவப்பிள்ளைகளுக்குப் பாடநூல்கள் அச்சிடுவதற்கு அச்சியந்திரம் வாங்குவதற்காக நல்லூர் சதாசிவம்பிள்ளையுடன் 1949 ஆடி மாதம் சென்னைக்கு சென்றார். அங்கு திருவாவடுதுறை ஆதீனத்தில் சைவப்பிரசங்கம் செய்து தமது புலமையை வெளிப்படுத்தி **நாவலர்** பட்டத்தைப் பெற்றார்.

இசை
---
**நொய்யல் செல்லாண்டி அம்மன் மற்றும் மாரியம்மன் கோயில்** தமிழ்நாட்டில் கரூர் மாவட்டம், நொய்யல் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் செல்லாண்டியம்மன், மாரியம்மன் சன்னதிகளும், ஸ்ரீ கணபதி, ஸ்ரீ கருப்பண்ணன், ஸ்ரீ காவல்தெய்வம் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மொத்தம் இரண்டு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் மூன்று காலப் பூசைகள் நடக்கின்றன. பங்குனி மாதம் பங்குனி தேரோட்டம் முக்கிய திருவிழாவாக நடைபெறுகிறது. கார்த்திகை மாதம் சுற்று பொங்கல் திருவிழாவாக நடைபெறுகிறது. பங்குனி மாதம் பங்குனி தேரோட்டம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஆனந்தாசிரமம்** (*Anandashram*) என்பது இந்தியாவின் கேரள மாநிலத்தில் காசர்கோடு மாவட்டதிலுள்ள, நகராட்சியான காஞ்ஞங்காட்டில் அமைந்துள்ள ஒரு ஆன்மீக மையம் ஆகும்.  இந்த ஆனந்தாசிரமமானது பாப்பா ராம்தாஸ் மற்றும் பூஜ்ய மாதாஜி என்று அழைக்கப்பட்ட சுவாமி ராமதாஸ் மற்றும் தாய் கிருஷ்ணாபாய் ஆகியோரால் 1931 ஆம் ஆண்டில் அமைக்கபட்டது.

ஆசிரமத்தின் நோக்கம்
-------------------

ஆசிரமத்தின் துவக்க விழாவின் போது, சுவாமி ராம்தாஸ் ஆசிரமத்தின் நோக்கத்தை விவரிக்கும் ஒரு சிற்றுரையை நிகழ்த்தினார்: "ஆசிரமத்தின் இலட்சியமானது உலகளாவிய அன்பும் சேவையுமே ஆகும். இது உலகின் அனைத்து உயிர்களிலும் தெய்வீகப் பார்வையை அடிப்படையாகக் கொண்டது. இங்கே ஆண், பெண், குழந்தை என அனைவரும் எந்த சமயத்தை சாதியையும் சேர்தவர்களாக இருந்தாலும் அனுமதிக்கபடுவர். பரஸ்பரம் அன்பு, சேவை உணர்வு போன்றவற்றை வளர்ப்பதற்கு முயலும் இடமாக இருக்கும், இதன் மூலம் இதன் எல்லைக்குள் உணரப்படுவது வெளி உலகில் மனித வாழ்க்கைக்கு சரியான ஒரு நடத்தைக்கு எடுத்துக்காட்டாக இருக்கும். "

இடம்
----

ஆனந்தசிரமமானது கேரளத்தின் காசராகோடு மாவட்டத்தில் உள்ள காஞ்ஞங்காடு நகரிலிருந்து சுமார் 5 கி.மீ தொலைவில் தேசிய நெடுஞ்சாலையின் ஒரு சந்திப்பில் அமைந்துள்ளது.  ஒரு காலத்தில் ஆளரவமின்றி இருந்த இப்பகுதிக்கான சாலை இன்று, கடைகள், மருத்துவமனைகள் போன்றவைக் கொண்ட ஒரு பரபரப்பான சாலையாக உள்ளது. இந்த சாலையில் உள்ளூர், தோலை தூர பயணப் பேருந்துகள் இயங்குகின்றன. தொடருந்து நிலையத்தை அடைய மகிழுந்து அல்லது தானி மூலம் சுமார் 15 நிமிடங்களில் சென்றடையலாம். அருகிலுள்ள வானூர்தி நிலையம் மங்களூர் வானூர்தி நிலையம் ஆகும். இது ஆசிரமத்திலிருந்து இரண்டு மணி நேர (சாலை அல்லது தொடருந்து வழியாக) பயண நேரத்தில் உள்ளது.

பட தொகுப்பு
-----------

* ஆசிரம நுழைவு ஆசிரம நுழைவு
* கோசலை கோசலை
* கோசலை கோசலை
*

மேலும் காண்க
------------

* காஞ்ஞங்காடு

குறிப்புகள்
-----------

1. ↑  "TOURISM IN KASARGOD". 2012-04-14 அன்று மூலம் பரணிடப்பட்டது. 2012-05-20 அன்று பார்க்கப்பட்டது.
2. ↑  "Archived copy". 9 May 2010 அன்று மூலம் பரணிடப்பட்டது. 23 February 2010 அன்று பார்க்கப்பட்டது.CS1 maint: archived copy as title (link)
3. ↑  Swami Ramdas, *In the Vision of God,* page 438.
4. ↑  Kanhangad#Tourism
**கப்பி மீன்** (*Guppy*), நன்னீர் மீன்களில் வெப்ப வலயப் பகுதி மீன் இனம் ஆகும். இது ஓர் அனைத்துண்ணி வகை மீனாகும். இவற்றின் குடும்பப் பெயர் பொசிலிடே (Poeciliidae) என்பதாகும். இவற்றின் பூர்வீகம் வெனிசுவேலாப் பகுதி ஆகும். மேலும் இவை பிரேசில், அமெரிக்க கன்னித் தீவுகள், நெதர்லாந்து அண்டிலிசு, டிரினிடாட் மற்றும் டொபாகோ, கயானா, பார்படோசு, மற்றும் அன்டிகுவா பர்புடா போன்ற பகுதிகளிலும் பரவியுள்ளது.

கப்பி மீனில், பெண் மீன்கள் ஆண் மீன்களைவிட பெரியதாக உள்ளது. பல்வேறு சூழ்நிலைகளில் செழித்து வளரும் தன்மை கொண்டவையாக உள்ளது. இவை பல வண்ணங்கள் கொண்ட உடல் அமைப்பைப் பெற்றுள்ளது. அனைத்துண்ணி மீன் வகையான இவை பெரிய தொட்டிகளில் வளர்க்கப்படுகிறது. இவற்றில் பல வகையான கப்பி மீன்களும் காணப்படுகின்றன. இவை உணவாக கடலடி மண்டலத்தில் (Benthic zone) கிடைக்கும் பாசிகள், புழுக்கள் போன்றவற்றை உணவாக உட்கொள்கிறது. தற்போதைய நிலையில் சூழலியல், படிவளர்ச்சிக் கொள்கை, மற்றும் நடத்தை அறிவியல் கொள்கையின் படி இம்மீன்கள் மாதிரி உயிரினமாக (Model organism) எடுத்துக்கொள்ளப்படுகிறது.

மேற்கோள்கள்
-----------

1. ↑  "Synonyms of *Poecilia reticulata*". *FishBase.org*. 22 September 2013 அன்று மூலம் பரணிடப்பட்டது. 16 November 2013 அன்று பார்க்கப்பட்டது.
2. ↑  "Guppy Fish". *AquaticCommunity.com*. 9 June 2012 அன்று மூலம் பரணிடப்பட்டது. 24 February 2013 அன்று பார்க்கப்பட்டது.

மேலும் படிக்க
-------------

* Houde, Anne E (1997). *Sex, Color, and Mate Choice in Guppies*. Princeton, NJ: Princeton University Press. பக். 227. பன்னாட்டுத் தரப்புத்தக எண்:978-0-691-02789-0.

வெளி இணைப்புகள்
---------------

விக்கிமீடியா பொதுவகத்தில்,  
 ***Poecilia reticulata***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Poecilia reticulata***

* "Poecilia reticulata". ஒருங்கிணைந்த வகைப்பாட்டியல் தகவல் அமைப்பு (Integrated Taxonomic Information System). 8 June 2004 அன்று பார்க்கப்பட்டது.
* "Poecilia reticulata". *FishBase*. Ed. Ranier Froese and Daniel Pauly. April 2004 version. N.p.: FishBase, 2004.
**1832 குண்டூர் பஞ்சம்** (*Guntur famine of 1832*) இந்திய மாநிலமான ஆந்திரப்பிரதேசத்திலுள்ள குண்டூர் நகரத்தைப் பாதித்த ஒரு பெரும் பஞ்சமாகும். பிரித்தானிய இந்தியாவின் நிர்வாகப் பிரிவாக சென்னை மாகாணம் இருந்த 1832-1833 ஆம் ஆண்டு காலத்தில் இப்பஞ்சம் தோன்றியது. சதையில்லாமல் விலா எலும்புகளே தெரிகின்ற நிலையைக் குறிக்கும் தோக்கல கருவு அல்லது நந்தனா கருவு, பெத்த கருவு, தாட்டு கருவு, வலச கருவு, மஸ்தி கருவு, தோப கருவு, என்று உள்ளுரில் இப்பஞ்சம் பல பெயர்களால் அழைக்கப்பட்டது. விதைகள் முளைக்காமல் போனதும், பிரித்தானிய கிழக்கிந்திய கம்பெனியால் விவசாயிகள் மீது விதிக்கப்பட்ட அளவுக்கதிகமான வரிவிதிப்பும் இப்பஞ்சத்திற்குரிய காரணங்களாக அறியப்படுகின்றன.

இறப்புகள்
---------

இப்பஞ்சத்தால் மக்கள் தொகையில் மூன்றில் ஒரு பகுதியினர் பட்டினியால் இறந்தனர். 74,000 காளைகள், 159,000 பால் மாடுகள் மற்றும் 300,000 ஆடுகளும் இப்பஞ்சத்தால் இறந்தன. அடுத்த 15 ஆண்டுகளில் அரசாங்கத்திற்கு ஏற்பட்ட வருவாய் இழப்பு இரண்டரை மில்லியன் பிரித்தானிய பவுண்டு அளவைத் தாண்டியது. இப்பஞ்சம் 1833 ஆம் ஆண்டில் தெற்கே உள்ள மெட்ராசு வரை நீண்டது.

இவற்றையும் காண்க
----------------

* 1943 வங்காளப் பஞ்சம்
* இந்தியாவில் பஞ்சம்

மேற்கோள்கள்
-----------

1. ↑  "Were Indian Famines 'Natural' Or 'Manmade'? - LSE" (PDF). 16 December 2020 அன்று பார்க்கப்பட்டது.
2. ↑  "Famines / by Edward Balfour (1885)". *www.payer.de*. 16 December 2020 அன்று பார்க்கப்பட்டது.
உணவுப் பெருக்கம், அதிக பிள்ளைப்பேறு என்பவை கருதி நிகழ்த்தப்படும் சடங்கே **செழுமையியற் சடங்கு** எனப்படுகின்றது. இத்தகைய சடங்குகள் மூலம் இயற்கையின் சக்திகளை மகிழ்விப்பதன் மூலம் நல்ல அறுவடை, வேட்டைகளில் நல்ல பயன், போரில் வெற்றி மற்றும் பலவகையான பயன்களைப் பெறமுடியும் என முற்காலத்து மக்கள் நம்பினர். இதனால் அவர்கள், நடனம், நாடகம், வழிபாடு போன்ற செயல்கள் உள்ளிட்ட சடங்குகள் மூலம் மழை போன்ற இயற்கை அம்சங்களைக் கட்டுப்படுத்த முயன்றனர். பிறப்பு, இறப்பு, மீளத்தோன்றுதல் முதலியவைகளை உருவகப்படுத்தி, நாடகங்களாக நடிப்பதன் மூலம் செழுமையியற் சடங்குகள் நிகழ்த்தப்படுகின்றன.

ஒத்துணர்வு மந்திரங்கள் எனப்படக்கூடிய லிங்க வடிவங்களை ஆங்காங்கே வைத்தல், விலங்குகளின் இனப்பெருக்க உறுப்புக்களை நிலத்தில் பரவிவிடுதல், சடங்கு ரீதியாகப் பெண்களுடன் உறவு கொள்ளுதல் என்பனவும் செழுமையியற் சடங்குகளின் வகைகளாகக் கருதப்படக் கூடியன. விலங்குகளையோ அல்லது மனிதர்களையோ பலி கொடுப்பதன்மூலம், வயல்களும், காடுகளும் அதிக செழுமையுள்ளவையாக மாறும் எனப் பழங்காலத்துச் சமூகங்களில் நம்பிக்கை நிலவிற்று இதன் அடிப்படையில் உருவான சடங்குகள் பல தற்காலத்திலும் கூடச் சில சமுதாயங்களில் நிலவி வருவதைக் காணலாம்.
வில்லியம் ஹோகார்த்தின் *தி அனாலிசிசு ஆஃப் பியூட்டி-*யில் இருந்த தட்டில் உள்ள அரவு வடிவங்கள்.
**அரவு வடிவம்**  (*Serpentine Shape*) என்பது ஒரு பொருள்,அல்லது வடிவமைப்பின் வளைந்த வடிவமானது, பாம்பின் வடிவத்தை (அரவு/அரவம் என்றால் பாம்பு) ஒத்து இருப்பதாகும். கட்டிடக்கலை, தளபாடம், கணிதம் ஆகிய துறைகளில் அரவு வடிவங்களின் பயன்பாடு உள்ளது.

வர்ஜீனியா பல்கலைக்கழகதில் இருக்கும் அரவுச் சுவர்

தளபாடத்தில்
-----------

அரவு வடிவ முகப்பு உடைய தளபாடம்.
தளபாடத்தில், **அரவு-முகப்பு** பேழைகளில் ஒரு குவிந்த பகுதியானது, இரு குழிந்த பகுதிகளுக்கு நடுவே இருக்கும்.

கணிதத்தில்
----------

அரவு வளைகோடு 
அரவு வளைகோடு என்பது *y*(*a*2 + *x*2) = *abx* என்ற காட்டீசியன் சமன்பாடு உடைய, ஐசக் நியூட்டன் விவரித்த ஒரு கன வளைகோடு ஆகும். இந்த வளைகோடானது, 2*y* = ±*b* என்ற இணைகோடுகளுக்கு இடையில் இருக்கும்.

மேற்கோள்கள்
-----------

1. ↑  *Popular Science*, Feb 1932, p. 100.
2. ↑  1911 Encyclopædia Britannica
3. ↑  
	* O'Connor, John J.; Robertson, Edmund F. "Serpentine", *MacTutor History of Mathematics archive*, புனித ஆண்ட்ரூசு பல்கலைக்கழகம்.
**அரஸ்** என்பவர் தமிழக ஓவியர்களுள் ஒருவர். இவரது இயற்பெயர் திருநாவுக்கரசு என்பதாகும்.

இவர் தமிழ் பத்திரிக்கைகளில் கேலிச் சித்திரம், கதைப் படங்கள், கேரிகேச்சர் பாணி ஓவியங்களை வரைந்து வருகிறார்.

வாழ்க்கை வரலாறு
---------------

அரசு விருதுநகர் மாவட்டம் இலுப்பைகுளத்தில் வி.சுப்பிரமணி, தனபாக்கியம் ஆகியோருக்கு மகனாகப் பிறந்தார். இவருடைய இயற்பெயர் திருநாவுக்கரசு என்பதாகும். 

ஆறாவது படிக்கும் காலத்திலேயே திருநா காமிக்ஸ் என்ற பெயரில் வரைகலை புத்தங்களை செய்தார். அதனை ஆசிரியர்களும், சகமாணவர்களும் பாராட்ட திருநாவுக்கரசுக்கு ஓவியங்கள் மீதான ஆர்வம் அதிகமானது. மாலை முரசு நாளிதழிலின் தேவி என்ற இணைப்பு புத்தகத்தில் இவருடைய முதல் ஓவியம் வெளியானது. 

திருநாவுக்கரசு, பாவை என்ற பெண்ணை திருமணம் செய்து கொண்டார். இத்தம்பதிகளுக்கு அரவிந்தன், ஹர்சவரதன் ஆகிய இரு மகன்கள் உள்ளனர்.

பயிற்சி பட்டறை
--------------

2016 ஆகஸ்ட் 03 இல் சென்னை கீழ்ப்பாக்கம் தமிழ்நாடு பவுண்டேசன் கேலரியில் "ஆர்ட் அட்டாக்" என்ற பெயரில் ஓவியப் பயிற்சி பட்டறை நடத்தினார். இதில் சிறுவர்கள் முதல் பெரியவர்கள் வரை அனைவருக்கும் ஓவியங்கள் வரைதல், கேலிச்சித்திரம், விளக்கப்படம், கதைகளுக்கான படம் போன்றவைகளைப் பற்றி விளக்கம் தந்தார். அரசுடன் ஓவியர் ராம்கி, கார்டூனிஸ்ட் தேவநாதன் போன்றோர் இணைந்து இந்த பயிற்சி பட்டறையை நடத்தினர்.

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. ↑  பிரபல ஓவியர் நடத்துகிறார் நாளை ஓவியப்பட்டறை
[*தொடர்பிழந்த இணைப்பு*]
2. ↑  ஓவியர் அரஸ் நடத்திய பயிற்சி பட்டறை ஆர்வத்துடன் பங்கேற்ற ஓவிய ஆர்வலர்கள் தினமலர் 2016 ஆகஸ்ட் 03

வெளி இணைப்புகள்
---------------

* அரசியல் தலைவர்களை வரைய கற்றுத்தரும் அரஸ்
**மவுரா மெக்லாப்ளின்** *(Maura McLaughlin)* இப்போது மேற்கு வர்ஜீனியா, மார்கன்டவுனில் உள்ள மேற்கு வர்ஜீனியா பல்கலைக்கழகத்தில் வானியற்பியல் துறையின் பேராசிரியராக உள்ளார். இவர் இளம் அறிவியல் பட்டத்தைப் பென்சில்வேனியா அரசு பல்கலைக்கழகத்திலும் முனைவர் பட்டத்தைக் கலிபோர்னியா பல்கலைக்கழகத்திலும் பெற்றார். இவர் ஈர்ப்பு அலை ஆராய்ச்சியை மேம்படுத்துவதற்காகவும் துடிமீன்கள் தேட்ட கூட்டுறவு ஆய்வுக் கடப்பாட்டுக்காகவும் பெயர்பெற்றார்.

இளமையும் கல்வியும்
------------------

இவர் பென்சில்வேனியா, ஆர்லாந்தில் வளர்ந்தார்.

இவர் 1994 இல் வானியலிலும் வானியற்பியலிலும் இளம் அறிவியல் பட்டத்தைப் பென்சில்வேனியா அரசு பல்கலைக்கழகத்தில் இருந்து பெற்றார். இவர் 2001இல் கார்னெல் பல்கலைக்கழகத்தில் இருந்து வானியலிலும் விண்வெளி அறிவியலிலும் பெற்றார். இவர் இப்போது மேற்கு வர்ஜீனியா பல்கலைக்கழகத்தில் வானியல், இயற்பியல் துறைப் பேராசிரியராக உள்ளார். இவர் மேற்கு வர்ஜீனியா பல்கலைக்கழகத்தின் இயற்பியல் பேராசிரியராகவுள்ள தங்கன் உலோரிமரை மணந்தார், இவர்களுக்கு மூன்று குழந்தைகள் உண்டு.

பணிகள்
------

இவர் ஈர்ப்பு அலைக் கூட்டுறவுக்கான மீநுண்ணலை வான்காணகத்தின் தலைவராக உள்ளார். இந்தக் குழுவுக்குத் தேசிய அறிவியல் அறக்கட்டளை 6.5 மில்லியன் டாலர்களைப் பன்னாட்டு ஆராய்ச்சி, கல்வித் திட்டக் கூட்டுறவின்கீழ் நல்கியுள்ளதுஈது இப்போது தேசிய அறிவியல் அறக்கட்டளை இயற்பியல் முன்னணி மையமாக விளங்குகிறது. இரட்டைத் துடிமீன் அமைப்பைக் கண்டுபிடிப்பிலும் பல புதிய துடிமீன்களின் கண்டுபிடிப்பிலும் முதன்மையானவர் ஆவார். இவர் மேற்கு வர்ஜீனியாவில் உள்ள கிரீன்பாங்கில் அமைந்த துடிமீன் தேட்ட கூட்டுறவு அமைப்பில் தன் நேரத்தைச் செலவிடுகிறார். இந்த அமைப்பு உயர்நிலைப் பள்ளி மாணவர்களை தேசிய கதிர்வானியல் வான்காணகத்துடன் இணைத்து புதிய தகவல்களைக் கண்டுபிடிக்கவும் துடிமீன்களை கண்டறியவும் ஈடுபடுத்துகிறது.

இவர் கிரீன் பாங்கு தொலைநோக்கியையும் அரேசிபோ வான்காணகத்தைப் பயன்கொண்டு துடிவிண்மீன்களைப் பற்றி ஆராய்ச்சி மேற்கொள்கிறார்.

விருதுகள்
---------

* காட்டிரெல் அறிஞர் விருது
* ஆல்பிரெடு பி. சுலோவான் ஆய்வுறுப்பினர்
* பன்னாட்டு ஆராய்ச்சி, கல்விக் கூட்டுறவுத் திட்ட விருது

மேற்கோள்கள்
-----------

1. ↑  "Exotic Stars Are Testing Einstein's Predictions | Benefunder". *www.benefunder.com*. 2016-11-14 அன்று பார்க்கப்பட்டது.
2. 1 2 3  "WVU Astrophysicist Making Waves, Discovering New Pulsars". *The Neuron* **Winter 2011**.  [*not in citation given*]
3. 1 2  Festival, USA Science. "USA Science and Engineering Festival - McLaughlin Maura". Archived from the original on 2016-12-20. .
4. 1 2  "Scientist Spotlight – Dr. Maura McLaughlin" (in en-US). *Science & Research*. 2011-09-21. .
5. ↑  "Gravitational Waves Detected 100 Years After Einstein's Prediction". *LIGO Lab | Caltech*. .
**‎இந்த உண்மைகள் ஏன் மறைக்கப்படுகின்றன**? எனப்படுவது தமிழ் எழுத்தாளர் ராஜ்சிவா எழுதிய ஒரு அறிவியல் கட்டுரைத் தொகுப்பு நூலாகும். 2013-ல் எழுதிய இந்தப் புத்தகம் உயிர்மை இதழில் ஒரு தொடராக வெளிவந்தது.

உள்ளடக்கம்
----------

இது அறிவியலா? இல்லை மூட நம்பிக்கையா? என்று புரியாமல் மக்களைத் தவிக்க வைக்கும் மர்மங்கள் உலகமெங்கும் நிறைந்திருக்கின்றன. இந்த மர்மங்கள் விடுவிக்கப்படாமல், 'இப்படியிருக்கலாம், அப்படியிருக்கலாம்' என்ற அனுமானங்களுடன் இருக்கும் போது, இவற்றின் உண்மையான தீர்வுகள் எங்கேயோ புதைந்து போய் வெளிவராமல்தான் இருக்கின்றன. இந்த மர்மங்கள் தொடர்பான உண்மைகள் ஏற்கனவே சில நாடுகளுக்கு அல்லது நிறுவனங்களுக்குத் தெரிந்திருக்கலாம். இந்த வகையில் பார்க்கும் போதுதான், பலமான ஒரு கேள்வி நம்மிடையே எழுகின்றது. அந்தக் கேள்வி இதுதான். 'இந்த உண்மைகள் ஏன் மறைக்கப்படுகின்றன?'.

இந்தக் கேள்வியின் அடிப்படையில் ஆராயப்பட்ட சில மர்மங்களை இந்த நூல் விளக்குகிறது. இங்கிலாந்தில் உருவாக்கப்படும் பயிர் வட்டங்கள் யாரால், எப்படி, ஏன் உருவாக்கப்படுகின்றன என்னும் மர்மத்தில் ஆரம்பமாகி அயல்கிரகவாசிகளான (Aliens) இருக்கின்றனரா? என்பது வரை இந்த நூல் ஆராய்கிறது. ஒரு முழுமையான அறிவியல் தன்மையுடைய ஆராய்ச்சியை இந்தப் நூல் கொண்டிருக்கிறது.

வெளி இணைப்புகள்
---------------

* "பத்ரி சேஷாத்ரி அவர்கள்-இந்த உண்மைகள் ஏன் மறைக்கப்படுகின்றன? நூலைப்பற்றி.."
மக்ரா செம்மறி ஆட்டு மந்தை
**மக்ரா செம்மறியாடு** (Magra sheep) என்பது இந்தியாவில் காணப்படும் ஒரு செம்மறி ஆட்டு இனமாகும். இவை பிக்கனேரி சொக்கலா அல்லது சக்ரி என்றும் அழைக்கப்படுகின்றன. இவை ராஜஸ்தான் மாநிலத்தின் பிகானேர் மாவட்டம், நாகவுர் மாவட்டம், ஜெய்சால்மர் சுரு ஆகிய மாவட்டங்களில் காணப்படுகிறன. என்றாலும், இந்த ஆடுகளில் கலப்பில்லாத தூய ஆடுகள் பிகானீர் மாவட்டத்தின் கிழக்கு மற்றும் தெற்குப் பகுதிகளில் மட்டும் காணப்படுகின்றன. இந்த ஆடுகள் மட்டுமே பளபளக்கும் கம்பள கம்பளியைத் தரும் இனம் என அறியப்படுகிறது. மக்ரா ஆடுகளின் மிக முக்கியமான திரிபு ஆட்டு மந்தைகள் பிகானீரை சுற்றியுள்ள ஒரு சில கிராமங்களில் மட்டுமே காணலாம் இது மிகவும் வெள்ளையானதாகவும் பளபளக்கும் ரோமங்களைக் கொண்டதாகவும் உள்ளது. இந்த இனத்தை மேம்படுத்துவதை நோக்கமாகக் கொண்ட ஒரு வளர்ப்பு திட்டம் தீட்டப்பட்டுள்ளது. பிகானீர் வளர்ப்பவர்கள், கம்பளி வணிகர்கள், தொழிலதிபர்கள் போன்றோர் இந்த இன செம்மறிகளின் எண்ணிக்கை வேகமாக வீழ்ச்சியடைந்து வருவது குறித்து கவலைப்படுகின்றனர். மேலும், பிற பகுதிகளில் உள்ள வேற்று ஆடுகளுடன் கலப்பு ஏற்படுவதால் இந்த ஆடுகளின் தனித்தன்மை பாதிக்கப்பட்டு இனத்தூய்மையான ஆடுகளின் எண்ணிக்கை குறையும் நிலை ஏற்பட்டுள்ளது.

மேற்கோள்கள்
-----------

1. ↑  "Sheep and goat breeds of india". Fao.org. 2013-09-08 அன்று பார்க்கப்பட்டது.
**அக்காரக்கனி நச்சுமனார்** (*Akkārakkani Nacchumanār* ) என்பவர் சங்க காலப் புலவர் ஆவார், இவர் திருவள்ளுவமாலையின் 46 ஆம் பாடலை இயற்றியதாகக் கூறப்பட்டுள்ளது.

வாழ்கைக் குறிப்பு
-----------------

அக்கரக்கனி நச்சுமனார் சங்கம் மருவிய காலத்தைச் சேர்ந்த ஒரு புலவர் ஆவார் (கிமு 1 ஆம் நூற்றாண்டு மற்றும் கிபி 2 ஆம் நூற்றாண்டுக்கு இடையில்). *அக்கரக்கனி* என்ற சொல் வைணவக் கடவுளான திருமாலைக் குறிக்கிறது. எனவே, அவர் வைணவத்தைப் பின்பற்றியவர் என்று நம்பப்படுகிறது.

வள்ளுவர், குறள் பற்றிய பார்வை
-----------------------------

திருவள்ளுவமாலையில் அக்கரக்கனி நச்சுமனார் 46 ஆம் செய்யுள் எழுதினார்.  அவர் வள்ளுவரையும், திருக்குறளையும் பற்றி இவ்வாறு கூறுகிறார்: 

*கலைநிரம்பிக் காண்டற்கு இனிதாகிக் கண்ணின்*
*நிலைநிரம்பும் நீர்மைய தேனும் – தொலைவுஇலா*
*வான்ஊர் மதியம் தனக்குண்டோ வள்ளுவர்முப்*
*பால்நூல் நயத்தின் பயன்*

மேலும் பார்க்கவும்
------------------

|  |  |
| --- | --- |
| Search Wikisource | தமிழ் விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**திருவள்ளுவமாலை** |

* சங்க இலக்கியம்
* சங்ககாலப் புலவர்கள்
* திருவள்ளுவமாலை

மேற்கோள்கள்
-----------

1. 1 2  Vedanayagam, 2017.
2. ↑  Robinson, 2001.

குறிப்புகள்
-----------

* Edward Jewitt Robinson (2001). *Tamil Wisdom: Traditions Concerning Hindu Sages and Selections from Their Writings*. New Delhi: Asian Educational Services. .
* Vedanayagam, Rama (2017) (in Tamil). *திருவள்ளுவ மாலை மூலமும் எளிய உரை விளக்கமும் [Tiruvalluva Maalai: Moolamum Eliya Urai Vilakkamum]* (1 ). Chennai: Manimekalai Prasuram.
**தூத்துக்குடி படுகொலை** அல்லது **தூத்துக்குடி துப்பாக்கிச் சூடு** என்பது மே 22, 2018 அன்று ஸ்டெர்லைட் ஆலைக்கு எதிராகப் போராடிய மக்கள் மீது தமிழ்நாடு காவல்துறையும் துணை பாதுகாப்புப் படையும் நடத்திய தாக்குதலைக் குறிக்கும்.

மே 22, 2018 அன்று ஆயிரக்கணக்கான மக்கள், மாசு விளைவிக்கும் ஸ்டெர்லைட் ஆலையை மூடிடக் கோரி, தூத்துக்குடி மாவட்ட ஆட்சியர் அலுவலகத்தை முற்றுகையிட்டுப் போராட்டம் நடத்தினர். முற்றுகைப் போராட்டத்தின்போது காவலர்கள் அமைத்திருந்த போக்குவரத்துத் தடைகளை உடைத்தும் காவலரின் கோரிக்கையினை ஏற்காமலும் காவலர்களை தாக்கியும் மாவட்ட ஆட்சியாளர் அலுவலகத்தினை நோக்கிச் சென்றனர். அதன் விளைவாக காவல்துறையினர் நடத்திய துப்பாக்கிச் சூட்டில், 16 வயது இளம் பெண் உட்பட 12 பேர் கொல்லப்பட்டனர். மற்றும் 102 இக்கும் மேற்பட்டோர் காயமடைந்தனர். இதனைத் தொடர்ந்து, மறுநாள் மேலும் ஒருவர் கொல்லப்பட்டார். இந்த நிகழ்வால் காவல்துறையினர் 132 பேரை கைது செய்துள்ளனர்.

நிகழ்விற்குப் பிறகான அரசின் நடவடிக்கைகள்
----------------------------------------

கலவரத்தினை கட்டுக்குள் கொண்டுவரும் நிகழ்வின் ஒருபகுதியாக திருநெல்வேலி, கன்னியாகுமரி மற்றும் தூத்துக்குடி மாவட்டங்களுக்கு மே 23 இரவு 7 மணிமுதல் இணைய சேவை நிறுத்தப்பட்டது.

ஆலையை நிரந்தரமாக மூடல்
----------------------

ஸ்டெர்லைட் ஆலையை நிரந்தரமாக மூட மே 28, 2018 அன்று தமிழக அரசு அரசாணை வெளியிட்டது. அரசாணைகள் வெளியிடப்பட்டதை அடுத்து, ஸ்டெர்லைட் ஆலைக்கு தூத்துக்குடி மாவட்ட ஆட்சியர் சந்தீப் நந்தூரி தலைமையில் அதிகாரிகள் முத்திரை வைத்தனர். முத்திரை வைக்கப்பட்டதற்கான விளம்பரச் சீட்டை ஆலையின் வெளிப்புறக் கதவில் ஒட்டப்பட்டது.

மேலும் பார்க்க
--------------

* மாஞ்சோலை தொழிலாளர்கள் படுகொலை

உசாத்துணை
---------

1. ↑  "தூத்துக்குடியில் 11 பேரின் உயிரை குடித்த துப்பாக்கி இதுதான்".
2. ↑  "The massacre in Thoothukudi: Intelligence failure or deliberate assault?".
3. ↑  "Anti-Sterlite protests: 13 dead, 102 injured in Thoothukudi; electricity supply to Sterlite Industries cut off".
4. ↑  "Police in south India accused of mass murder after shooting dead protesters". 2018-05-24 அன்று பார்க்கப்பட்டது.
5. ↑
6. ↑  "16-yr-old girl among 9 dead as police fire during anti-Sterlite protest in TN" (in en). 2018-05-22. .
7. ↑  "தூத்துக்குடி கலவரம் தொடர்பாக 132 பேர் கைது; மக்கள் அச்சப்பட வேண்டாம்: காவல்துறை". தி இந்து (24 மே 2018)
8. ↑  "நிரந்தரமாக மூடப்படுகிறது தூத்துக்குடி ஸ்டெர்லைட் ஆலை..!".புதிய தலைமுறை. (மே 28 2017)
9. ↑  ஸ்டெர்லைட் ஆலை நிரந்தர மூடல் - சீல் வைத்தார் மாவட்ட ஆட்சியர்!
[*தொடர்பிழந்த இணைப்பு*]

வெளியிணைப்புகள்
---------------

* ஒரு செய்தித் தொகுப்பு
**அக்குபிரசர்** (அக்குபங்ஞ்சர் மற்றும் அழுத்தம்) ஓர் *பரம்பரிய சீன மருத்துவ* முறையாகும். மாற்று மருத்துவமுறையான, மருந்தில்லா மருத்துவமான அக்குபிரசர் முறையில் உடலிலுள்ள சக்தி நாளங்களை தூண்டுவதன் மூலம் நோய்களுக்கு தீர்வு காணப்படுகிறது.இயற்கைத் தத்துவங்களை அடிப்படையாகக்கொண்டு மெரிடியன் என்ற உடலில் உள்ள முக்கியப்புள்ளிகளில் அழுத்தம் தர மக்கள் பயனடைகின்றனர். இதை சுஜோக் தெரப்பி என்றும் அக்குபிரசர் என்றும் சொல்லலாம். விரல்கள், முழங்கை முதலியன கொண்டு குறிப்பிட்ட உடற்பகுதிகளில் அழுத்துவதன் மூலம் உடலின் இயற்கையான நோய் எதிர்ப்பு திறனை வெளிக்கொணருவதாகக் கூறப்படுகிறது.அக்குபங்ஞ்சர் முறையும் அதே புள்ளிகளையும் மெரிடியனையும் பயன்படுத்துகிறது, ஆனால் ஊசிகளைக் கொண்டு குத்துவதன் மூலம் குருதி ஓட்டம் தூண்டப்பட்டு இயற்கை சக்திகளை உந்துகிறது. இவை உடற்பயிற்சிகள், மனத்தத்துவம் மற்றும் உடற் பிடித்து விடல் முறைகளை ஒருங்கிணைத்து நோய்களை தடுக்கவும் குணமாக்கவும் செய்கிறது. இதை உலக சுகாதார நிறுவனம் அங்கீகாரம் செய்திருக்கிறது.இதனை ஆய்வகசோதனை செய்த கோக்ரேன் கொலாபரேசன் மற்றும் இதழாளர் பந்தோலியர் குறிப்பு இதனை சிறந்த குணமாக்கும் திறன் கொண்டதாக அறிந்துள்ளது.

குறிப்புகள்
-----------

1. ↑  "இந்திய அக்குபிரசர் வலைத்தளம்". 2009-03-06 அன்று மூலம் பரணிடப்பட்டது. 2009-11-07 அன்று பார்க்கப்பட்டது.
2. ↑  Cochrane library search
[*தொடர்பிழந்த இணைப்பு*]

வெளியிணைப்புகள்
---------------

* அக்குபிரசர் வலைத்தளம்
* அக்குபிரஷர்,ஆசிரியர்: என். தம்மண்ண செட்டியார்,வெளியீடு: வன்னி விநாயகர் புத்தக நிலையம்,மதுரை - 625 001
*இணுவில் ஆஸ்பத்திரி* என்று பரவலாக அறியப்படுகின்ற, பெண்களுக்கான **மக்லியொட் மருத்துவமனை** 1898 ஆம் ஆண்டு செப்டெம்பர் 24 ஆம் நாள் அமெரிக்க மிசனால் இலங்கை, யாழ்ப்பாணத்தில் உள்ள இணுவிலில் தொடங்கப்பட்டது. தொடக்கத்தில் மருத்துவர் ஜே. எச். கேர் இதற்குப் பொறுப்பாக நியமிக்கப்பட்டார்.. பரந்த நிலப்பரப்பில் அமைக்கப்பட்ட இது ஒரு சிறந்த மகப்பேற்று மருத்துவமனையாக யாழ்ப்பாணக் குடாநாடு முழுவதும் பெயர் பெற்றிருந்தது. வசதியான கட்டிடங்களும், அமைதியான சூழலும் இந்த மருத்துவ மனையின் சிறப்பு அம்சமாகும். 

பல தனிப்பட்டவர்களின் உதவியாலும் காலத்துக்குக் காலம் கட்டிடங்கள் கட்டப்பட்டு இது விரிவாக்கப் பட்டது. 1911 ஆம் ஆண்டில் இந் நிறுவனத்தால் பயன்பெற்றவர்களும் பிறரும் அளித்த நன்கொடைகள் மூலம் ரூ10,000 செலவில் புதிய மகப்பேற்றுப் பிரிவு அமைக்கப்பட்டது. 1916 ஆம் ஆண்டிலும், 1918 ஆம் ஆண்டிலும் புதிய கட்டிடங்கள் சேர்க்கப்பட்டன. 1919 ல் ஏழை நோயாளர்களின் நலன் கருதிப் புதிய கட்டிடம் ஒன்று கட்டப்பட்டது. 

23 அக்டோபர் 1920 ஆம் ஆண்டின் *மோர்னிங் ஸ்டார்* பத்திரிகையில் வெளியான புள்ளி விபரங்கள், 20ஆம் நூற்றாண்டின் ஆரம்ப காலத்தில் இந் நிறுவனத்தின் வளர்ச்சியைக் காட்டுகின்றன.

|. | 1908 | 1919 |
| --- | --- | --- |
| உள் நோயாளர் | 882 | 2041 |
| வெளி நோயாளர் | 1905 | 3848 |
| மகப்பேறு | 141 | 488 |

நூறு ஆண்டுகளைக் கடந்து இந்நிறுவனம் இன்றும் இயங்கி வருகின்றது.

மேற்கோள்கள்
-----------

1. 1 2 3  John H. Martyn, *Notes on Jaffna*, American Ceylon Mission Press, தெல்லிப்பழை, இலங்கை, 1923, ) பக்.336
**துப்பாக்கிகள், கிருமிகள், எஃகு: மனித சமுகங்களின் நிலையைத் தீர்மானித்த காரணிகள்** (*Guns, Germs, and Steel: The Fates of Human Societies*) என்பது 1997 ஆம் ஆண்டில் வெளியான ஒரு நூல் ஆகும். இதனை கலிபோர்னியா பல்கலைக்கழகத்தைச் சேர்ந்த புவியியல், உடலியங்கியல் பேராசிரியர் ஜேரட் டயமண்ட் எழுதியிருந்தார். 1998 ஆம் ஆண்டில் இந்நூலிற்குச் சிறந்த அ-புனைவுக்கான புலிட்சர் பரிசு கிடைத்தது. இந்நூலை ஒட்டி விபரணத் திரைப்படம் ஒன்று தேசிய புவியியல் கழகத்தினால் தயாரிக்கப்பட்டது.

உலகின் ஒரு சில நாடுகள் வளமாகவும், மற்ற நாடுகள் ஏழ்மையாகவும் இருக்கிறதே அது ஏன் என்ற கேள்விக்கு ஜேரட் டயமண்ட், இந்த நூலின் மூலம் விடையைத் தேடிப் பயணிக்கிறார். ஐரோப்பியர்கள் உலகின் பல பகுதிகளைத் தங்கள் காலனிகளாக மாற்ற முடிந்தது எவ்வாறு ஏன் சீனாவோ அமெரிக்க இந்தியர்களின் இன்கா சமுகமோ இதை செய்ய முடியவில்லை மனித சமுகத்தின் மீதான அடிப்படையான சுற்றுச்சுழல் சக்திகளின் தாக்கத்தை உலகப் புகழ்பெற்ற இந்நூல் விளக்குகிறது மேலும் மனித குலத்தின் கடந்து 13,000 ஆண்டுகால வரலாற்றைச் சுருக்கமாகக் கூறுகின்றது.

மேற்கோள்கள்
-----------

1. ↑  Lovgren, Stefan (2005-07-06). ""Guns, Germs and Steel": Jared Diamond on Geography as Power". தேசிய புவியியல் கழகம். 2011-11-16 அன்று பார்க்கப்பட்டது.

வெளி இணைப்புகள்
---------------

* PBS – *Guns, Germs, and Steel*
* ABC Radio Transcripts: *Why Societies Collapse: Jared Diamond at Princeton University*
* இணையதள திரைப்பட தரவுத்தளத்தில் *Guns, Germs and Steel*
**ஸ்ரீ சிவா விஷ்ணு கோவில்** (SSVT) என்பது அமெரிக்காவின், வாஷிங்டன் டி.சி. விலிருந்து சுமார் 12 மைல் (19 கிமீ) தூரத்திலுள்ள லேன்ஹாமில் அமைந்துள்ள ஒரு இந்து கோவிலாகும். இது அமெரிக்காவில் உள்ள மிகப்பெரிய கோயில்களில் ஒன்றாகும். கோயில் கட்டுமானம் 1988 ஆம் ஆண்டில் தொடங்கியது அதன்பிறகு 2002 இன் இறுதியில் வழிபாடு நடக்கத் துவங்கியது.

இருப்பிடம்
----------

நாசா கோடார்ட் ஸ்பேஸ் ஃப்ளைட் சென்டரில் இருந்து ஒரு மைல் தொலைவில் சிப்ரியோ சாலையில் இந்த கோயில் அமைந்துள்ளது. ஒரே சாலையில் இரு தேவாலயங்கள் உள்ளன. வடக்கு அமெரிக்காவின் முருகன் கோயில் அருகே அமைந்துள்ளது.

தெய்வங்கள்
----------

ஆண்டாள், அய்யப்பன், துர்கை, கணேசர், கார்த்திகேயன், கிருஷ்ணன், லட்சுமி, நவக்கிரகங்கள், பார்வதி, ராமன், சரஸ்வதி, சிவன், சுதர்சனம், வெங்கடேஸ்வரர், விஷ்ணு ஆகிய கடவுள்கள் கோவிலில் உள்ள குறிப்பிடத்தக்க தெய்வங்களாவர்.

கலாச்சாரம்
----------

ஸ்ரீ சிவன் விஷ்ணு கோவில் ஆண்டு முழுவதும் பல கலாச்சார நிகழ்ச்சிகளை நடத்துகிறது. இதில் சமுதாயத்தால் நடத்தப்படும் கச்சேரிகளும் நடன நிகழ்ச்சிகளும் அடங்கும்.

படவரிசை
-------

* ஒரு தோற்றம்ஒரு தோற்றம்
* ஒரு தோற்றம்ஒரு தோற்றம்

மேற்கோள்
--------

1. ↑  Sri Siva Vishnu temple's official website
2. ↑  David G. Hackett (2003). *Religion and American culture: a reader*. Routledge. பக். 517. பன்னாட்டுத் தரப்புத்தக எண்:0-415-94272-1.
3. ↑  "Sri Siva Vishnu Temple". 2017-02-15 அன்று மூலம் பரணிடப்பட்டது. 2017-02-14 அன்று பார்க்கப்பட்டது.
**கித்வாய் நினைவு புற்றுநோய் நிலையம்** (*Kidwai memorial institute of oncology*) கர்நாடக மாநிலத் தலைநகர் பெங்களூருவில் அமைந்துள்ள புற்றுநோய் மருத்துவ மற்றும் ஆராய்ச்சி நிலையமாகும். அடித்தட்டு புற்று நோயாளிகளுக்காக, மகாரட்டிர மாநில ஆளுநராக இருந்த *ரஃபி அகமத் கித்வாய்*, பற்றுநோய் மருத்துவமனை அமைக்க 20 ஏக்கர் நிலமும் ஒரு இலட்சம் ரூபாயும் வழங்கினார். இந்த மருத்துவமனை மாரிகௌடா சாலையில் உள்ளது.

இந்நிலையம் 1973 சூன் 2 அன்று, 50 படுக்கைகளுடன் ஆரம்பிக்கப்பட்டது. 1980 இல் தன்னாட்சி பெற்றது. வட்டாரப் புற்றுநோய் மையமாக (Reginal cancer center) அதே ஆண்டு தரமுயர்த்தப்பட்டது. இந்திய மருத்துவ ஆய்வுக் கழகம் (ICMR) இதனைஆய்வு மையமாகவும் ஏற்றுள்ளது. ஏழை மக்களுக்காக தர்மசாலா மருத்துவமனை வளாகத்திலேயே உள்ளது. ஆண்டுச் செலவு சுமார் 20 கோடியாகும். பெரும் பகுதியை மைய, மாநில அரசுகள் வழங்குகின்றன.

மேற்கோள்கள்
-----------

1. ↑  "Kidwai Memorial Institute of Oncology. About Us". 2011-12-01 அன்று மூலம் பரணிடப்பட்டது. 2013-06-01 அன்று பார்க்கப்பட்டது.
2. ↑  Government of India. 'National Cancer Control Programme'.

வெளி இணைப்புகள்
---------------

1. கித்வாய் நினைவு புற்றுநோய் நிலையம் பரணிடப்பட்டது 2019-08-13 at the வந்தவழி இயந்திரம்
ஸ்ரீ யந்திரத்தின் ஒளிப்படம் 
**ஸ்ரீ யந்திரம்** அல்லது **ஸ்ரீ சக்ரம்** என்பது இந்து சமயத்தின் ஸ்ரீ வித்யா பள்ளியில் பயன்படுத்தப்படும் மாய வரைபடத்தின் ( *யந்திரம்* ) ஒரு வடிவமாகும். இதில் பிந்து எனப்படும் மையப் புள்ளியைச் சுற்றியுள்ள ஒன்பது முக்கோணங்கள் ஒன்றையொன்று வெட்டிக் கொண்டு இருக்கின்றன. இந்த முக்கோணங்கள் அகிலத்தையும் மனித உடலையும் குறிக்கின்றன. இதில் உள்ள ஒன்பது முக்கோணங்கள் காரணமாக, ஸ்ரீ யந்திரம் *நவயோனி சக்ரம்* என்றும் அழைக்கப்படுகிறது.  இரு பரிமாண ஸ்ரீ யந்திரம் மூன்று பரிமாணங்களில் குறிப்பிடப்படும்போது, இது ஒரு *மகாமேரு* என்று அழைக்கப்படுகிறது. மேரு மலை இந்த வடிவத்திலிருந்து இதன் பெயரைப் பெற்றது.

தோற்றம்
-------

 வரைபட வடிவத்தில் லலிதா சகஸ்ரநாமம், அதன் ஒன்பது முக்கோணங்கள் ஒன்றையொன்று வெட்டிக் கொள்வதில் 43 சிறிய முக்கோணங்கள் எவ்வாறு உருவாக்குகின்றன என்பதைக் காட்டுகிறது. 
2009 ஆம் ஆண்டு பிரம்மவித்யாவில் ( அடையாறு நூலகத்தின் இதழ்), சுபாஷ் கக், ஸ்ரீ யந்திரத்தின் விளக்கம் வேதத்தில் ஸ்ரீசுக்தாவில் விவரிக்கப்பட்ட *யந்திரத்திற்கு* ஒத்தது என வாதிடுகிறார். 

ஸ்ரீ யந்திரத்தில் உள்ள 9 முக்கோணங்களானது அளவிலும், வடிவத்திலும் வேறுபடுகின்றன. இவை ஒன்றை ஒன்று வெட்டிக் கொள்வதால், 5 சிறிய மட்டங்களில் 43 சிறிய முக்கோணங்களை உண்டாகின்றன. நடுவில் உள்ள புள்ளி ( *பிந்து* ) அண்ட மையத்தை குறிக்கிறது. இந்த முக்கோணங்கள் 8 மற்றும் 16 இதழ்களைக் கொண்ட இரண்டு ஒருமைய வட்டங்களால் சூழப்பட்டுள்ளன. இது தாமரை வடிவத்தையும், இனப்பெருக்க முக்கிய சக்தியைக் குறிக்கிறது. முழு கட்டமைப்பும் பூமியை சதுரத்தின் உடைந்த கோடுகளால் வடிவமைக்கப்பட்டுள்ளது, இது பிரபஞ்சத்தின் பகுதிகளுக்கு நான்கு கதவுகள் திறந்திருக்கும் ஒரு கோவிலைக் குறிக்கிறது.  

 திபுரா சுந்தரி யந்திரம் அல்லது ஸ்ரீ யந்திரம் 
 ஸ்ரீ சக்ரம், பெரும்பாலும் ஸ்ரீ யந்திரம் என்று அழைக்கப்படுகிறது.

வழிபாட்டில்
-----------

ஒவ்வொரு யந்திரமும் ஒரு குறிப்பிட்ட தேவதையாகப் பிடித்துத் தர ஏற்பட்டது. அந்தந்த யந்திரத்தின் கோணங்களுக்கும், தளங்களுக்கும் உள்ளேயே அந்த தேவதைக்கான மந்த்ராட்சங்களைப் பொறித்து வைப்பதும் உண்டு. பல அம்மன் கோயில்களில் அம்மன் சிலைக்கு முன் பீடத்தில் ஸ்ரீசக்கரம் பிரதிட்டை செய்யப்பட்டு வழிபாடு நடத்தப்படுகிறது. இந்த ஸ்ரீ சக்கரங்கள் உள்ள கோயில்களில் தெய்வத் திருமேனிக்குச் செய்வதுபோலவே யந்திரத்துக்கு அபிஷேகம், அர்ச்சனை, நைவேத்யம் என்று எல்லா உபசாரங்களுடன் பூசை செய்யவேண்டும்.

குறிப்புகள்
-----------

1. ↑  Shankaranarayanan, S. (1979). *Sri Chakr* (3rd ). Dipti Publications.
2. ↑  "Subhash Kak Great Goddess Lalitā and the Śrī Cakra Brahmavidyā". *The Adyar Library Bulletin* **72-73**. 2008–2009. .
3. ↑   *Understanding India: The Culture of India*. 2011. Archived from the original on 2015-05-18.. பார்த்த நாள்: 2020-01-18.
4. ↑  "The geometrically exact Sri Yantra" (PDF). 10 December 2018.
5. ↑  தெய்வத்தின் குரல்: ஸ்ரீசக்கரம் என்னும் சக்திவடிவம், இந்து தமிழ், 2019 அக்டோபர் 31
**சூ விளையாட்டு** நாட்டுப்புறச் சிறுவர் ஆடும் விளையாட்டு. தற்காலத்தில் விதிமுறைகளுடன் ஆசிய அளவில் போட்டி விளையாட்டாக நடைபெறும் போட்டி விளையாட்டு கோ-கோ போன்றது இது.

கோ-கோ விளையாட்டில் அணிக்கு 9 பேர் என இரண்டு அணிகள் விளையாடும். ஒரு அணியிலுள்ள 8 பேரும் ஒரே வரிசையில் பக்கவாட்டில் திசைமாறி அமர்ந்திருப்பர். ஒன்பதாமவர் தொடுபவர். எதிர் அணியினர் மூவர் மூவராகக் களமிறங்கி அமர்திருப்போருக்கு இடையில் ஓடுவர். தொடுபவர் ஓடுபவர்களைத் தொடவேண்டும். ஒவ்வொரு மூவரைத் தொடுவதற்கும் 7 நிமிடம். பொத்தம் 21 நிடிடங்களில் எத்தனைப் பேரைத் தொடுகிறார் என்பது வெற்றிப்புள்ளி. எந்த அணி அதிக வெற்றிப்புள்ளி எடுக்கிறதோ அது வெற்றி பெற்றதாக அறிவிக்கப்படும்.

கோ-கோ விளையாட்டில் 8 அமர்வு-இடங்களின் இரு முனையிலும் கம்பம் நடப்பட்டிருக்கும். தொடுபவர் அதனைச் சிற்றிக்கொண்டு ஓடவேண்டும். ஓடும்போது அமர்ந்திருக்கும் தன் அணியில் எவரை வேண்டுமானாலும் உசுப்பி விட்டுவிட்டுத் தான் அவ்விடத்தில் அமர்ந்துகொள்ளலாம். கம்பத்தைத் தொட்டபின்னர் திசைமாறி ஓடித் தொடலாம்.

சூ விளையாட்டில் கம்பம் இல்லை. இரு முனைகளிலும் அமர்ந்திருப்பவர் தலையைத் தொட்டுத் திரும்புவேண்டும். அணிக்கு இத்தனை பேர் என்னும் வரையரை இல்லை. இரு அணிகளிலும் சமமான எண்ணிக்கையில் விளையாடுவோர் இருப்பர். ஓடுவோர் அணியிலுள்ள எல்லாரும் ஒரே சமயத்தில் களமிறங்கி ஒடுவர். இதுதான் வேறுபாடு; மற்றபடி இரண்டு ஆட்டங்களிலும் விளையாடும் முறைமை ஒன்றுதான். வெற்றி தொடுவோரின் எண்ணிக்கையைப் பொறுத்தது அன்று. அனைவரும் தொடப்படாமல் எந்த அணி அதிக நேரம் விளையாடுகிறது என்பதைப் பொறுத்தது.

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* ஞா. தேவநேயப் பாவாணர், *தமிழர் விளையாட்டுக்கள்*, சைவ சித்தாந்த சூற்பதிப்புக் கழகம் வெளிநீடு, 1954
**அரகோனைட்டு** என்பது கால்சியம் கார்போனேட்டு (calcium carbonate), CaCO3 என்னும் வேதிப்பொருளின் பல்லுருக்களில் பொதுவாகக் காணப்படும் இரண்டு வகைகளில் ஒன்றாகும். மற்ற பொதுவான வடிவம் கால்சைட்டு (calcite) என்னும் கனிமம். அரகோனைட்டின் படிக வடிவம் கால்சைட்டின் படிக வடிவத்தில் இருந்து வேறுபட்டது. அரகோனைட்டு பருமச்செவ்வக வடிவில் இருக்கும். 470 °C வெப்பநிலையில் அரகோனைட்டானது கால்சைட்டாக மாறும். அரகோனைட்டு குச்சிகுச்சியான வடிவிலோ நார்போன்ற வடிவிலோ இருக்கலாம். அல்லது ""இரும்புப்பூ" (*flos-ferri*) என்று அழைக்கப்படும் கிளைக்கும் ஸ்ட்டால்க்டைட் (stalactite) என்னும் வடிவிலும் காணப்படுகின்றது. கார்த்தினியத்தில் உள்ள இரும்புச் சுரங்கங்களில் காணப்படுவதால் இப்பெயர் பெற்றது. எசுப்பானியத்தில் (ஸ்பெயினில்) குவாடலாஃகரா (Guadalajara) மாநிலத்தில் உள்ள *மொலினா டி அரகோன்* (Molina de Aragón ) என்னும் இடத்தில் இருந்து கிடைப்பதால், அரகோனைட்டு என்று பெயர் பெற்றது. சுலோவாக்கியா நாட்டில் ஓச்டின்சக்கா அரகோனைட்டு குகை (Ochtinská Aragonite Cave) உள்ளது. பகாமா நாட்டில் கடலடியில் ஓலைட் அரகோனைட்டு படிவுகள் நிறைய உள்ளன.

அரகோனைட் படிகங்கள் (~ 4 செ.மீ அளவுடையன)
அரகோனைட்டு இயல்பாக கிளிஞ்சல் உயிரிகள் (மெல்லுடலிகள்), முத்துச்சிப்பி போன்ற வற்றில் புறக்கூட்டில் உருவாகின்றன. இவை உயிர்வேதியல் வினைகளால் உருவாகுவதால் இதன் வடிவங்கள் உயிர்கரிமமல்லாத வேதியியல் அரகோனைட்டு வடிவில் இருந்து மாறுபட்டன. சில மெல்லுடலிகளில் முழு சிப்பியுமே அரகோனைட்டாக இருக்கும், சிலவற்றில் அரகோனைட்டு, கால்சைட்டாகிய இரண்டு கனிமங்களும் இருக்கும்.

அரகோனைட்டு வெப்பவியக்கவியலின் படி சீர்தரமான வெப்ப அழுத்தநிலைகளில் நிலைபெறாத வேதிப்பொருள் வடிவம். இது பத்து முதல் நூறு மில்லியன் ஆண்டுகள் கணக்களவில் (107 to 108 )  கால்சைட்டாக மாறும்.

ஆர்கோனைட்டின் படிக வடிவம். ஆக்சிசன் O சிவப்பு நிறத்தில் உள்ளது. கால்சியம் Ca நீல நிறத்திலும், கரிமம் C கறுப்பு நிறத்திலும் காட்டப்பட்டுள்ளது. கார்போனேட்டு குழு கறுப்பு முக்கோணமாகக் காட்டப்பட்டுளது.

இவற்றையும் பார்க்கவும்
----------------------

வெண்மையான ஊசி வடிவில் ஆர்கோனைட்.
* கனிமங்களின் பட்டியல்
* மோனோ ஹைடிரோ கால்சைட்(Monohydrocalcite) CaCO3·H2O
* கையைட் (kaite|Ikaite), CaCO3·6H2O
* முத்துச்சிப்பி (Nacre, "Mother-of-Pearl")
* முத்து
* கடலில் காடித்தன்மை ஏறுதல்
* ஓச்டின்சக்கா அரகோனைட் குகை (Ochtinská Aragonite Cave)

சான்றுகள்
---------

* Webmineral data
* Mineral Data Publishing
* Mindat

வெளி இணைப்புகள்
---------------

* The Ochtinska aragonite cave பரணிடப்பட்டது 2007-03-05 at the வந்தவழி இயந்திரம்



1. ↑  Mindat.org
2. ↑  Handbook of Mineralogy
3. ↑  Webmineral data
**ஸ்ரீ கிருஷ்ணா பொறியியல் மற்றும் தொழில்நுட்பக் கல்லூரி** (Sri Krishna College of Engineering & Technology) என்பது இந்தியாவின், தமிழ்நாட்டின், கோயம்புத்தூர், குனியமுத்தூருக்கு அருகிலுள்ள சுகுணாபுரத்தில் உள்ள பொறியியல் கல்லூரி ஆகும். இது இருபது ஏக்கர் பரப்பளவுள்ள வளாகத்தில் உள்ள தன்னாட்சி கல்வி நிறுவனம் ஆகும். இக்கல்லூரி 1998இல் 180 மாணவர்கள் மற்றும் 18 ஊழியர்களுடன் தொடங்கப்பட்டது. இந்த கல்லூரியில் நான்கு இளங்கலை பொறியியல் (பிஇ) படிப்புகளை அண்ணா பல்கலைக்கழகத்தின் ஒப்புதலுடன் வழங்கப்படுகின்றது. 

தற்சமையம்[*எப்போது?*] இக்கல்லூரியில் 2,500 க்கும் மேற்பட்ட மாணவர்களும், 200 க்கும் மேற்பட்ட ஊழியர்களும் ஆசிரியர்களும் உள்ளனர். [citation needed]

வளாகம்
------

இக்கல்லூரி வளாகமானது கோயமுத்தூர் நகரில் இருந்து 8 கிலோமீட்டர் தொலைவில் உள்ளது. இக்கல்லூரியில் பல்லூடக சாதனங்களைக் கொண்ட வகுப்பறைகள், நிர்வாக பிரிவுகள், நவீன நூலகம், கணினி ஆய்வகம், மூன்று மாடிகளைக் கொண்ட மாணவர் விடுதி போன்றவற்றைக் கொண்டுள்ளது. மாணவர்களுக்கு செய்முறை அறிவை வளர்ப்பதற்கு ஏதுவாக, அந்தந்த பொறியியல் துறைகளுக்கு முழுமையாக நவீன கருவிகள் கொண்ட தனித்தனி தொகுதிகள் உள்ளன. இக்கல்லூரியில் உள்ள இயந்திரப் பொறியியல் துறையானது பழமையானதும், பரந்த அளவில் மாணவர்களையும், ஆசிரியர்களையும் கொண்ட பிரிவாக உள்ளது. இயந்திரப் பொறியியல் துறையின் தற்போதைய தலைவர் முனைவர் அசோக வர்தன், 25 ஆண்டு அனுபவமிக்க விரிவுரையாளர் மற்றும் அறிஞர் மற்றும் எழுத்தாளர் ஆவார். இவர் இயந்திரப் பொறியியல் குறித்து பல நூல்களை எழுதியுள்ளார். இவர் இங்கு பணியாற்றுவது மாணவர்களுக்கு குறிப்பாக இயந்திரப் பொறியியல் மாணவர்களுக்கு மிகுந்த பயனுள்ளதாக உள்ளது.

உள்கட்டமைப்பு
-------------

* கல்லூரியியில் சுமார் 5 லட்சம் சதுர அடி. பரப்பளவில் வகுப்பறைகள் மற்றும் ஆய்வகங்கள் அமைந்துள்ளன
* 1,200 முனையங்களைக் கொண்ட 20 கணினி ஆய்வகம்
* 8 Mbit / s (1: 1) இணைய இணைப்பு; வளாகத்தில் உள்ள அனைத்து அமைப்புகளுக்கும் பகிரப்பட்டுள்ளன
* 
* 55,000 சதுர அடியில் குளிரூட்டப்பட்ட மைய நூலகத்தில் சுமார் 42,000 தொகுதிகள் புத்தகங்கள் மற்றும் 1,000 இந்திய மற்றும் சர்வதேச பருவ இதழ்கள் உள்ளன. மேலும் மின் இதழ்கள் மற்றும் மின் நூல்களை படிக்க இணைய அணுகல் உள்ளது
* உணவக வசதி

வெளி இணைப்புகள்
---------------

* SKCET அதிகாரப்பூர்வ வலைத்தளம்